open-index/open-wikipedia-markdown huggingface dataset:
Скриена страст (филм)

**Скриена страст** (англиски: *Passion of Mind*) - американски филм, во режија на Алан Берлинер. Главните улоги ги играат: Деми Мур, Вилијам Фитнер и Шинед Кјузак. 
## Содржина
Марти (ја игра Мур) е млада жена која води двоен живот - еден во реалниот свет и еден во соништата. Растргната меѓу сонот и јавето, таа се вљубува во двајца мажи, без да знае кој е вистинскиот, а кој е само плод на фантазијата.

## Наводи

Категорија:Филмови на англиски јазик
Категорија:Американски филмови
Категорија:Филмови со Деми Мур
Категорија:Филмови од 2000 година
Гонет (филм)

**Гонет** (Англиски: *The Hunted*) е американски филм, во режија на Вилијам Фридкин. Главните улоги ги играат: Томи Ли Џонс и Бенисио Дел Торо. 
## Содржина
Ерон Халам бил еден од највештите воени оперативци за борба гради в гради. По успешното убиство на српскиот воен злосторник во доцните 1990-ти, тој е обеземен со трауматични слики на смрт и уништување, така што по враќањето дома станува дивјак. Тој оди да живее во шумите, каде немилосрдно лови животни, но и ги убива ловокрадците кои му го попречуваат патот.

## Наводи

Категорија:Филмови на англиски јазик
Категорија:Американски филмови
Категорија:Филмови со Бенисио Дел Торо
Категорија:Филмови со Томи Ли Џонс
Категорија:Филмови од 2003 година
Те чека мејл (филм)

**Те чека мејл** - американски филм од 1998 година, во режија на Нора Ефрон, која е авторка и на сценариото. Филмот е снимен според книгата „Парфимерија“ на Ласло Никлош. Главните улоги ги играат: Мег Рајан и Том Хенкс. 
## Содржина
Двајца сопственици на книжарници жестоко се борат на пазарот, но без да знаат за кого се работи, започнуваат романтична врска на интернет...

## Наводи

Категорија:Филмови од 1998 година
Категорија: Филмови на англиски јазик
Категорија: Филмски комедии
Категорија: Американски филмови
Категорија: Филмови со Том Хенкс
Категорија: Филмови со Мег Рајан
Блок (периоден систем)

400п|десно|Блоковите на периодниот систем на елементите
**Блок** — збир од соседни групи во периодниот систем. Поимот прв го употребил францускиот инженер Шарл Жане (1849-1932). Електроните со најголема енергија од секој елемент припаѓаат на исти типови на атомски орбитрали. Секој блок е наречен според неговата карактеристична орбитала; така имаме:

* s-блок
* p-блок
* d-блок
* f-блок
* g-блок (хипотетички)

Називите на блоковите (s, p, d, f и g) се изведени од спектроскопско бележење на дадените атомски орбитали: **s**harp („остра“), **p**rincipal („главна“), **d**iffuse („дифузна“) и **f**undamental („фундаментална“), по што g е следната буква од латиницата.

Ова е редоследот по кој се пополнуваат орбиталите на подобвивката, согласно правилото на надграба (Клечковскиево правило), со кое е одреден линискиот редослед на блоковите (со накачувањето на атомскиот број) во периодниот систем:

:**1s, 2s, 2p, 3s, 3p, 4s, 3d, 4p, 5s, 4d, 5p, 6s, 4f, 5d, 6p, 7s, 5f, 6d, 7p, ...**

Периодичниот карактер на пополнувањето во орбитали и добиените блокови се појасни ако тоа се претстави во матричен облик, со растечки главни квантни броеви со кои почнуваат новите редови (периоди). Потоа, секоја подобвивка (составена од првите два квантни броја) се повторува онолку пати колку што е потребно за секој пар електрони што може да го содржи. Со ова се добива збиена таблица на елементите, каде секоја ставка претставува два последователни елемента:



## Периоден систем
Постои приближно соодветство помеѓу оваа блоковска номенклатура според електронската конфигурација и групирањата на елементите во зависност од хемиските својства. s-блокот и p-блокот заедно се сметаат за елементи од главната група, d-блокот одговара на преодните метали, а f-блокот ги опфаќа лантаноидите и актиноидите. Сепак, постојат различни мислења во врска со точната припадност на некои елементи, па така некои ги сметаат елементите од XII група (цинк, кадмиум и жива) за главна група, а други за преодни метали. Групите (колоните) во f-блокот (помеѓу групите 2 и 3) немаат броеви.

Во таблиците подредени по блокови, хелиумот е сместен до водородот, наместо врз неонот, како кај оние подредени по хемиски својства. Ова е така бидејќи хелиумот се наоѓа во s-блокот, со неговите надворешни (и единствени) електрони во атомската орбитала 1s. Покрај блоковите наведени на таблицава, постои и хипотетички g-блок, чии елементи се наоѓаат во дополнетиот проширен периоден систем. Освен тоа, лутециумот и лоренциумот се ставени под скандиумот и итриумот за да се покаже дека се елементи од d-блокот (макар што, изнесени се и аргументи дека лантанот и актиниумот треба да бидат на нивно место, бидејќи немаат електрони во орбиталите 4f и 5f за разлика од првоспоменатите).

## Поврзано
* Група (периоден систем)
* Периода (периоден систем)
* Атомска орбитала
* Електронска конфигурација

## Наводи

Блокови
Категорија:Збирови на хемиски елементи
Камчето и пингвинот

мини|Логото на пингвинот Хуби
**Камчето и пингвинот** () е американски цртан филм од 1995 година.

## Надворешни врски

Категорија:Филмови од 1995 година
Категорија:Американски цртани филмови
Категорија:Филмови на англиски јазик
Другарче

**„Другарче“** - списание за деца што го издава Редакцијата „Детска радост“ од Скопје.

## Историја
Со Решение број 11-10532/5 на Министерството за образование и наука и Решение број 11-10532/6 на министерот за образование и наука од 20 октомври 2014 година, списанието „Другарче“ добило согласност за употреба во воспитно-образовната работа во основните училишта во Македонија.

## Организација и менаџмент
Списанието „Другарче“ го издава Редакцијата „Детска радост“, а излегува двапати месечно во текот на учебната година. Во организацијата и реализацијата на списанието учествувале поголем број соработници, како: Ксенија Трајчева (одговорен уредник), Димитар Божиков (ликовно-графички уредник), Натали Николовска (ликовно-графички уредник-соработник), Дениз Тесторидес и Саветка Димитрова (лектори), Александра Велинова-Радевска (уредник-соработник). Покрај нив, списанието соработувало и со повеќе надворешни соработници-писатели (Киро Донев, Горјан Петревски, Стојан Тарапуза, Ванчо Полазаревски, Наум Попески и Васил Мукаетов), надворешни соработници-илустратори (Боркица Арсевска, Александар Сотировски, Александар Поповски, Маја Ковачевска и Наташа Костовска), и други соработници (Виолета Трајковска, Тања Бајрактарова и Виолета Ѓуровска).  

## Наводи

Категорија:Македонски списанија
Категорија:Појавено во 2014 година во Македонија
Александар Трајковски

**Александар Трајковски** (роден на 5 септември 1992 во Скопје) — македонски фудбалер, играч од средниот ред или напаѓач на Хајдук и на македонската репрезентација.

## Кариера
Трајковски ја започнал својата кариера во Цементарница 55 во сезоната 2009-10 каде од младинскиот тим бил префрлен во првиот тим. Одличните игри на Трајковски го привлекле вниманието на хрватскиот клуб Интер Запрешиќ, во чии редови преминал на крајот од сезоната. Тој имал 17 години и не можел да игра сè додека не наполнил 18 години.

Добрите игри на Трајковски во хрватскиот клуб во вториот дел од сезоната 2010-11 го привлекле вниманието на Динамо Загреб и Андерлехт, кој доставил понуда до Интер Запрешиќ од 500.000 евра, но понудата била одбиена. Сепак, Трајковски на крајот на сезоната потпишал за друг белгиски клуб, Зулте Варегем кој за него платил 1 милион евра. Во 2013, тој бил позајмен на белгискиот клуб Мехелeн.

Во летото 2015, Трајковски потпишал петгодишен договор со италијанскиот клуб Палермо. Својот прв натпревар за новиот клуб, Трајковски го имал на 23 август 2015, на натпреварот од првото коло од Серија А против Џенова, влегувајќи од клупата во 33. минута. Во следното коло, во победата од 1-0 против Удинезе, тој ги одиграл сите 90. минути за својот клуб. Својот прв погодок за "сицилијанците" го постигнал на 2 декември 2015, во поразот со 3-2 на домашен терен од Алесандрија во четвртото коло од Купот на Италија.

## Репрезентација
### Репрезентативни голови
:*Резултатот на Македонија е запишан прв .*

## Наводи

## Надворешни врски
* Профил на Macedonian Football 

Категорија:Родени во 1992 година
Категорија:Живи луѓе
Категорија:Македонски фудбалери
Категорија:Фудбалери од Скопје
Категорија:Фудбалери на ФК Цементарница
Категорија:Фудбалери на ФК Зулте Варегем
Категорија:Фудбалери на ФК Палермо
Категорија:Фудбалери на ФК Мајорка
Категорија:Фудбалери на ФК Хајдук Сплит
Што има ново, маче (филм)

**„Што има ново, маче?“** (англиски: *What's New Pussycat?*) е филм од 1965 година, во режија на Клајв Донер (Clive Donner), снимен по сценариото на Вуди Ален (неговото прво сценарио). Главните улоги ги играат: Питер О’Тул (Peter O'Toole), Питер Селерс (Peter Sellers), Роми Шнајдер (Romy Schneider), Пола Прентис (Paula Prentiss), Вуди Ален (Woody Allen), Капусин (Capucine), Урсула Андрес (Ursula Andress) и Едра Гејл (Eddra Gale). 

## Синопсис
Мајкл Џејмс (го игра О’Тул) е уредник на модно списание. Тој оди кај психијатарот Фасбендер (го игра Селерс) за да ги реши своите проблеми во односите со жените. Освен бројните убавици кои секојдневно го опкружуваат, тој има проблеми и со свршеницата Керол (ја игра Шнајдер), која едвај чека да се омажи со него. Кога Мајкл ќе го посети познатото собиралиште на вљубените, еден хотел во Париз, состојбата ескалира со невидени размери... 

## Наводи

Категорија:Британски филмови
Категорија:Американски филмови
Категорија:Француски филмови
Категорија:Филмови на англиски јазик
Категорија:Филмови на Клајв Донер
Категорија:Филмови со Роми Шнајдер
Категорија:Филмови со Питер О’Тул
Категорија:Филмови со Питер Селерс
Категорија:Филмови со Роми Шнајдер
Категорија:Филмови со Пола Прентис
Категорија:Филмови со Вуди Ален
Категорија:Филмови со Капусин
Категорија:Филмови со Урсула Андрес
Категорија:Филмови со Едра Гејл
Категорија:Филмски комедии
Категорија:Филмови од 1965 година
Категорија:Филмови чие дејствие се одвива во Париз
Само ти (филм)

**Само ти** (англиски: *Only You*) — американски филм од 1994 година, во режија на Норман Џејсон. Главните улоги ги играат: Мариса Томеи и Роберт Дауни Џуниор. 

## Содржина
Фејт верува дека кога ќе се сретнат сродни души, тие се соединуваат. Додека игра со 11-годишното братче, на таблата за повикување духови се појавува името Дејмон Бредли. На карневалот, една гатачка, исто така, ѝ го кажува името на Дејмон. Тоа целосно ја убедува дека тој е нејзината втора половина.

## Наводи

Категорија: Филмови на англиски јазик
Категорија: Американски филмови
Категорија: Филмови со Мариса Томеи
Категорија: Филмови со Роберт Дауни Џуниор
Категорија:Филмови од 1994 година
Поглед од врвот (филм)

**Поглед од врвот** - (англиски: *View from the Top*) американски филм од 2003 година, во режија на Бруно Барето. Главните улоги ги играат: Гвинет Палтроу и Роб Лоу. 
## Содржина
Единствената желба на Дона е да стане стјуардеса и затоа се пријавува како помошничка на пензионираната стјуардеса, а сега богата писателка, Сели. Но, и покрај помошта на Сели, Дона сфаќа дека тој процес е многу тежок. .

## Наводи

Категорија: Филмови на англиски јазик
Категорија:Филмови од 2003 година
Категорија: Американски филмови
Категорија: Филмови со Роб Лоу
Категорија: Филмови со Гвинет Палтроу
Значка (филм)

**Значка** - американски филм, во режија на Роб Хенсон. Главните улоги ги играат: Патриша Аркет, Били Боб Торнтон и Џули Хегерти. 
## Содржина
Грубиот шериф Дарл Хардвик има неуспешен брак зад себе, склон е кон алкохол и често ја злоупотребува својата положба. Кога во блиското мочуриште ќе биде најдено мртвото тело на транссексуалната проститутка Мона, тој го презема случајот. Работите се усложнуваат кога Дарл ќе ја запознае стриптизетата Скарлет, која тврди дека е сопруга на Мона.
## Наводи

Категорија:Филмови на англиски јазик
Категорија:Американски филмови
Категорија:Филмови со Били Боб Торнтон
Категорија:Филмови со Патриша Аркет
Категорија:Филмови од 2002 година
Невозможна мисија

**Невозможна мисија** (англиски: *Mission Impossible*) — американски филм од 1996 година, во режија на Брајан де Палма. Главните улоги ги играат: Том Круз, Џон Војт и Жан Рено. 

## Содржина
Тајниот агент Итан Хант (го игра Круз) му помага на колегата во тајната мисија во Прага, каде треба да се заштитат пишани материјали со највисока разузнавачка вредност...
## Наводи

 Категорија: Филмови на англиски јазик
Категорија: Американски филмови
 Категорија: Филмови на Брајан де Палма
Категорија: Филмови со Том Круз
Категорија: Филмови со Жан Рено
Категорија:Филмови од 1996 година
Категорија:Американски шпионски филмови
Категорија:Американски акциони филмови
Брзи и мртви (филм)

**Брзи и мртви** (англиски: *The Quick and the Dead*) — американски вестерн од 1995 година во режија на Сем Раими. Главните улоги ги играат: Шерон Стоун, Џин Хекман, Расел Кроу и Леонардо ди Каприо.

## Содржина
Дејството на филмот се случува во 1878 година. Во малото место Редемптон пристигнува таинствената револверашка Елен. Во меѓувреме се одвиваат подготовките и пријавувањето за револверашкиот натпревар, а таа е дојдена токму за таа цел.

## Наводи

## Надворешни врски
* 
* 
* 
* 
* 

Категорија:Филмови на англиски јазик
Категорија:Американски филмови
Категорија:Филмови со Леонардо Ди Каприо
Категорија:Филмови со Џин Хекман
Категорија:Филмови со Шерон Стоун
Категорија:Филмови на Сем Раими
Категорија:Американски вестерни
Седум психопати (филм)

**Седум психопати** (англиски: *Seven Psychopaths*) - американски криминалистички филм од 2012 година, во сценарио и режија на Мартин Мекдона. Главните улоги ги играат: Колин Фарел, Вуди Харелсон, Кристофер Вокен, Сем Роквел и Том Вејтс.

Својата светска премиера филмот ја имал на 7 септември 2012 на Филмскиот фестивал во Торонто. Во киносалите во САД и Канада филмот почнал да се прикажува на 12 октомври 2012, а во Обедилетото Кралство на 5 декември 2012.

## Содржина
Писателот Мартин Фаранан живее во Лос Анџелес и сонува да го заврши своето сценарио „Седум психопати“. Неговиот најдобар пријател Били е невработен актер, кој заработува така што краде кучиња и потоа од нивните сопственици добива парична награда кога ќе им ги врати милениците. Еден ден, Били и неговиот пријател Ханс го крадат малото куче Бони од расата ши-цу, не знаејќи дека тоа е омиленото куче на гангстерот Чарли Костело...

## Наводи

## Надворешни врски
* 
* 
* 
* 

Категорија:Филмови на англиски јазик
Категорија:Американски филмови
Категорија:Филмови со Колин Фарел
Категорија:Филмови со Вуди Харелсон
Категорија:Филмови со Том Вејтс
Категорија:Филмови со Кристофер Вокен
Категорија:Филмови од 2012 година
Транссибирска пруга на смртта (филм)

**Транссибирска пруга на смртта** (англиски: *Transsiberian*) - американски филм од 2008 година, во режија на Бред Андерсон. Главните улоги ги играат: Вуди Харелсон, Бен Кингсли, Емили Мортимер, Едуардо Нориега и Кејт Мара. 

## Содржина
За време на едно патување со транссибирската железница, една брачна двојка ќе се најде во мрежа од лаги, потера и убиства. Американците Рој и Џеси ја завршуваат својата христијанска мисија во Кина и тргнуваат со воз од Пекинг до Москва. Во возот, тие се запознаваат со уште една двојка, шармантниот и таинствен Шпанец Карлос и младата Американка Еби. Карлос веднаш ја загледува Џеси, која е сомничава кон него, за разлика од отворениот и срдечен Рој. По една пауза, откако возот повторно поаѓа, сите забележуваат дека го нема Рој. Џеси е во паника, а однесувањето на Карлос станува сомнително.

## Наводи

Категорија:Филмови на англиски јазик
Категорија:Американски филмови
Категорија:Филмови со Вуди Харелсон
Категорија:Филмови со Бен Кингсли
Категорија:Филмови од 2008 година
Наплата (филм)

**Наплата** - американски филм, во режија на Брајан Хелгеланд. Главните улоги ги играат: Мел Гибсон и Марија Бело. 
## Содржина
Поранешниот маринец Портер е застрелан до својата сопруга и нејзиниот љубовник. Сепак, тој успева да преживее и потоа, кога ќе закрепне, тргнува во потрага по нив, со намера да им се одмазди.
## Наводи

Категорија:Филмови на англиски јазик
Категорија:Американски филмови
Категорија:Филмови со Мел Гибсон
Категорија:Филмови од 1999 година
Глад (филм)

**„Глад“** (англиски: *Hunger*) — британско-ирски филм од 2008 година, во режија на Стив Меквин. Главните улоги ги играат: Мајкл Фасбендер, Лијам Канингам и Стјуарт Греам. 

## Содржина
Дејството на филмот се одвива во 1981 година, во затворот Мејз, во Северна Ирска. Боби Сендс е припадник на ИРА, кој штрајкува со глад, бунејќи се против лошиот третман во затворот. Затворениците од озлогласениот оддел Х протестираат, бидејќи не сакаат да ги носат вообичаените затворски униформи, туку бараат да бидат признати како политички затвореници. Бидејќи со штрајкот не постигнуваат никакви резултати, Боби одлучува да стапи во штрајк со глад. 
## Наводи

 
Категорија: Филмови на англиски јазик
Категорија: Филмови на Стив Меквин
Категорија: Филмови со Мајкл Фасбендер
Категорија:Филмови од 2008 година
Категорија: Британски филмови
Категорија: Ирски филмови
Категорија:Филмови за ИРА
Категорија:Филмови чие дејствие се одвива во Северна Ирска
Категорија: Филмови за затвореници
Плакар (филм)

**Плакар** - филм, во режија на Франсис Вебер. Главната улога ја игра Жерар Депардје. 
## Содржина
Франсоа Пињон е разочаран од животот, бидејќи жена му го оставила, никој не го цени, а на работа му се закануваат со отказ. Затоа, тој сака да изврши самоубиство, но надежта му ја враќа соседот Белон, кој го убедува да се претстави дека е хомосексуалец за да го избегне отказот од работа. Франсоа го прифаќа планот и животот целосно му се менува: директорот на фирмата го повлекува отказот, со него сака да се спријатели колегата од работата, а колешката во него гледа романтичен предизвик.
## Наводи

Категорија:Филмови со Жерар Депардје
Категорија:Филмски комедии
Категорија:Филмови на Франсис Вебер
Категорија:Филмови на француски јазик
Категорија:Филмови од 1983 година
Тоа што жените го сакаат (филм)

**Тоа што жените го сакаат** — американски филм, во режија на Ненси Маерс. Главните улоги ги играат: Мел Гибсон и Мариса Томеи. 

## Содржина
Ник Маршал (го игра Гибон) е рекламен експерт од Чикаго, кој благодарение на парите и изгледот лесно ги заведува жените. Директорот на фирмата во која е тој вработен, местото на креативен директор (кое Ник го очекува за себе), го доделува на Дарси Магир (ја игра Томеи), која е многу способна деловна жена. Таа е експерт за женскиот дел од пазарот, а Ник се обидува да смисли реклама за специфични женски производи. Еднаш, нему му се случува несреќа, која му дава необична способност да го слушне она што го мислат жените. Како резултат на таа дарба, Ник за брзо време постигнува голем успех во својата фирма, но истовремено успева да ја привлече и Дарси.
## Наводи

Категорија:Филмови на англиски јазик
Категорија:Филмови на Ненси Маерс
Категорија:Американски филмови
Категорија:Филмови со Мел Гибсон
Категорија:Филмови со Мариса Томеи
Категорија:Филмски комедии
Категорија:Филмови од 2000 година
Далеку од рајот (филм)

**Далеку од рајот** - американски филм, во режија на Тод Хејнс. Главните улоги ги играат: Џулиен Мур, Денис Квејд, Денис Хејзберт и Патриша Кларксон. 

## Содржина
Дејството на оваа драма е сместено во 1950-тите во местото Хартфорд, во државата Конектикат. Семејството Витакер постојано настојува да го сочува добриот глас. Сопружниците Витакер, Кејти и Френк, имаат ќерка и син, кои се адолесценти. Работите се усложнуваат кога Френк ја открива својата хомосексуалност, така што односите во семејството засекогаш се нарушуваат. По првичниот шок, неговата жена Кејти се обидува да се однесува како ништо да не се случило, но идиличната атмосфера во домот е разнишана.
## Наводи

 Категорија:Филмови од 2002 година
Категорија: Филмови на англиски јазик
 Категорија: Американски филмови
 Категорија: Филмови со Џулиен Мур
Бојан Крижај

**Бојан Крижај** (словенечки: Bojan Križaj) (3 јануари 1957, Крањ, Словенија) — бивш југословенски скијач. Бил изразен техничар и еден од најдобрите светски специјалисти за слалом и велеслалом во осумдесеттите години на минатиот век.

Крижај е роден во скијачко семејство. Веќе со три години научил да скија. Уште во декември 1976 година ги освоил првите бодови во Светскиот куп. На почетокот на сезоната 1977/78, во слалом во Мадона ди Кампиљо по првпат се пласирал меѓу првите три места, а две години подоцна, на 20 јануари 1980 година, во Венген ја остварил својата прва победа. Тоа воедно била прва победа на еден југословенски натпреварувач во натпреварите на Светскиот куп. До крајот на кариерата остварил уште седум победи. Со тоа Крижај станал најуспешен југословенски и воедно словенечки скијач на сите времиња.

На Олимписките игри 1980, во Лејк Плесид, Крижај го освоил четвртото место заостанувајќи само две стотинки зад третопласираниот.

Единствениот медал го освоил на Светското првенство 1982 во Шладминг, каде го освоил второто место во слалом, зад Швеѓанецот Ингемар Стенмарк.

Ја заврши кариерата во март 1988 година, на финалната трка на Светскиот куп во Салбах-Хинтерглем, каде кратко пред целта ги извади скиите и пешки помина низ целта.

Неговиот син Андреј е член на словенечката скијачка репрезентација.

Бојан Крижај учествувал во организационот одбор на Шарпланинскиот куп како директор за натпревар во 2012 и 2013 година.

## Победи во Светскиот куп

## Наводи

Категорија:Родени во 1957 година
Категорија:Југословенски алпски скијачи
Категорија:Словенечки алпски скијачи
Категорија:Алпско скијање на Зимските олимписки игри 1980
Категорија:Југословенски олимпијци на Зимските олимписки игри 1980
Категорија:Алпско скијање на Зимските олимписки игри 1984
Категорија:Југословенски олимпијци на Зимските олимписки игри 1984
Категорија:Живи луѓе
Металотионеин

**Металотионеин** e фамилија на белковини богати со цистеин и мала молекулска маса (од 500 до 14000 Da). Металотионеинот ги врзува како физиолошките (цинк, бакар, селен) и ксенобиотските (кадмиум, жива, сребро, арсен) тешки метали, преку поврзување со тиолната група од цистеинските остатоци, кои претставуваат приближно 30% од аминокиселинските остатоци во белковината.

Металотионеинот бил откриен во 1957 година, од бубрежната кора кај коњ.

## Наводи

Категорија:Белковини
Категорија:Зборови што ги нема во ТРМЈ
Категорија:Ензими
ЖС „Васил Антевски-Дрен“

**Железничка станица „Васил Антевски-Дрен“** — железничка станица во Македонија, која се наоѓа во близина на селото Оморани. Станицата се наоѓа на трасата на кракот D од паневропскиот коридор 10.

Зградата на железничката станица е изградена од цврст материјал на еден кат. Железничката станица се наоѓа надвор од селото, сместена во самото поле, близу регионалниот пат Р2336 (Велес-Богомила). Низ железничката станица поминуваат регионалните домашни возови на линијата Скопје - Битола.

Железничката станица „Васил Антевски - Дрен“ е оддалечена 81 километар од главната железничка станица во Скопје.

## Возен ред

## Наводи

## Надворешни врски

Васил Антевски-Дрен
Категорија:Оморани
Жена-мачка (филм)

**Жената Мачка** (англиски: *Catwoman*) — американски филм од 2004 година, во режија на Питоф Комар. Главните улоги ги играат: Хали Бери, Шерон Стоун, Бенџамин Брет и Ламберт Вилсон. 

## Содржина
Младата Пејшнс Филипс работи како графички дизајнер во козметичката фирма „Хедер бјути“, која се подготвува да произведе нов, револуционерен производ против стареење. Пејшнс случајно ја открива тајната која ја крие нејзиниот работодавач и така таа се наоѓа во центарот на корпоративните сплетки. Во меѓувреме, таа наеднаш се претвора во Жена-мачка, добивајќи неверојатни физички способности - брзина, сила и остри сетила. Така, Пејшнс започнува на своја рака да ги гони криминалците. Истрагата за нејзините акции ја презема полицаецот Том Лоун во кого Пејшнс се вљубува. 

## Наводи

 Категорија: Филмови на англиски јазик
 Категорија: Американски филмови
 Категорија: Филмови со Хали Бери
Категорија: Филмови со Шерон Стоун
Категорија: Филмови со Бенџамин Брет
 Категорија:Филмови од 2004 година
Вработена девојка (филм)

мини|Лого
**Вработена девојка** - (англиски: *Working Girl*) - американски филм од 1988 година, во режија на Мајк Николс. Главните улоги ги играат: Харисон Форд, Мелани Грифит, Сигурни Вивер и Џон Кузак. Во 1989 година, филмот освоил еден „Оскар“ во категоријата „најдобра музичка нумера“, а имал уште пет номинации. Истата година, филмот освоил четири награди „Златен глобус“, и тоа за: најдобар филм - комедија/музички филм, најдобра глумица (Грифит), најдобра споредна глумица (Вивер) и најдобра музичка нумера. Најпосле, филмот се закитил и со наградата „Греми“ за најдобра филмска песна.
## Содржина
Тес Мекгил (ја игра Грифит) е млада жена која е поинаква од другите убави жени во Менхетен. За разлика од нив, таа се однесува отворено и ги одбива љубовните понуди на своите шефови. Кога ќе остане без работа, Тес се вработува како секретарка на моќната деловна жена Кетрин Паркер (ја игра Вивер).
## Наводи

 Категорија: Филмови на англиски јазик
 Категорија:Филмови од 1988 година
 Категорија: Американски филмови
 Категорија: Филмови на Мајк Николс
Категорија: Филмови со Харисон Форд
Категорија: Филмови со Џон Кузак
Категорија: Филмови со Сигурни Вивер
Категорија: Филмови со Мелани Грифит
Моларни енергии на јонизација на елементите

Во овие табели се прикажани вредностите на моларни јонизациони енергии, мерени во единица мерка kJ mol<sup>−1</sup>. Ова е енергијата на единица мол потребна да се отстранат електроните од атомите на гасовите или пка атомските јони. Првата моларна јонизациона енергија е за неутралните атоми. Втората, третатаитн., моларни јонизациони енергии се за понатамошното отстранување на електроните од единечен, двоен итн., наелектризиран јон.  За јонизационите енергии јои се мерат во единица eV, Погледајте ја статијата јонизациони енергии на елементите. Сите податоци од радерфордиум па натаму се предвидени.

## Од 1-во до 10-то

## Од 11-то до 20-то

## Од 21-во до 30-то

## Наводи

* податоци
*  (for predictions)
* 
*  (for predictions)

Категорија:Својства на хемиските елементи
Мајкл Даглас

мини|десно|М. Даглас на конференција за печатот во Лас Вегас, 2008&nbsp;г.
мини|лево|М. Даглас на Светскиот економски форум во Давос, 2007. год.**Мајкл Кирк Даглас** (англиски: *Michael Kirk Douglas*; 1944) - американски филмски глумец.

## Животопис
мини|лево|М. Даглас во Келн, 1997&nbsp;г.
Мајкл Даглас е оженет со глумицата Кетрин Зета Џонс, со која има две деца: синот Дилан и ќерката Керис.
## Кариера
Мајкл Даглас има добиено четири награди „Оскар“ и четири награди „Златен глобус“. За улогата на Либерачи во тв-филмот „Зад канделабрите“ ја добил наградата „Еми“.

### Филмографија
* Совршено убиство (*A Perfect Murder*), 1998

## Наводи

Категорија:Американски глумци
Категорија:Живи луѓе
Категорија:Родени во 1944 година
Категорија:Американски филмски глумци
Категорија:Добитници на Златен глобус
Џеф Бриџис

**Џеф Бриџис** (англиски: *Jeff Bridges*) - американски филмски глумец.
мини|Џеф Бриџис на Берлинскиот филмски фестивал, 2011.
## Животопис
мини|лево|Џ. Бриџис во Сан Диего, Калифорнија, 2010&nbsp;г.
Џеф Бриџис потекнува од глумечко семејство, а првата глума ја имал во серијата „Морски лов“ во која играл заедно со татко му Лојд Бриџис и брат му Бо. Во 1977 година се оженил со Сузан Гестон со која има три ќерки. Тој бил познат и како борец за заштита на шумите во Амазонија, а бил активен и во кампањата „Ниедно гладно дете“ („No kid hungry“), насочена против детскиот глад во САД.

## Кариера
мини|лево|Џ. Бриџис со Џулиен Мур, 2011&nbsp;г.
За улогата во филмот „Лудо срце“ Бриџис ја освоил наградата „Оскар“.
мини|десно|Џ. Бриџис на „Independent Spirit Awards“, 2010&nbsp;г.
## Наводи

Категорија:Американски глумци
Категорија:Живи луѓе
Категорија:Родени во 1949 година
Категорија:Американски филмски глумци
Категорија:Добитници на Златен глобус
Џереми Ајронс

**Џереми Ајронс** (англиски: *Jeremy Irons*) (19 септември 1948, Каус, В. Британија) - англиски филмски глумец.

## Животопис
Најпрвин, Ајронс имал краткотраен брак со Џули Халам, а во 1978 година се оженил со ирската глумица Шинед Кјузак, со која добил два сина - Семјуел, кој работел како фотограф, и актерот Максимилијан.
мини|лево|Џ. Ајронс на Берлинскиот филмски фестивал, 2011.
## Кариера
мини|десно|Џ. Ајронс, 2006.
Џереми Ајронс стекнал слава ликот на Чарлс Рајдер во тв-серијата „Враќање во Брајдсхед“ од 1981 година. За улогата на Клаус фон Булоу во филмот „Промена на судбината“ ја добил наградата „Оскар“. За улогата во серијата „Елизабета Прва“ ги добил наградите „Еми“ и „Златен глобус“, додека за улогата во театарската претстава „Вистинското нешто“ ја освоил наградата „Тони“.

## Наводи

Категорија:Англиски глумци
Категорија:Добитници на наградата „Тони“
Категорија:Живи луѓе
Категорија:Родени во 1948 година
Категорија:Англиски филмски глумци
Категорија:Добитници на Златен глобус
ATC код G02

## G02A [[Утеротоник|Утеротоници]]

### G02AB [[Ергот]] алкалоиди
:G02AB01 Метилергометрин
:G02AB02 Ергот алкалоиди
:G02AB03 Ергометрин
:QG02AB53 Ергометрин, комбинации

### G02AC Ергот алкалоиди и окситоцин вклучувајќи аналози, во комбинација
:G02AC01 Метилергометрин и окситоцин
:QG02AC90 Ергометрин и окситоцин

### G02AD [[Простагландин]]и
:G02AD01 Динопрост
:G02AD02 Динопростон
:G02AD03 Гемепрост
:G02AD04 Карбопрост
:G02AD05 Сулпростон
:G02AD06 Мизопростол
:QG02AD90 Клопростенол
:QG02AD91 Лупростиол
:QG02AD92 Фенпростален
:QG02AD93 Тиапрост
:QG02AD94 Алфапростол
:QG02AD95 Етипростон

### G02AX Други утеротоници

## G02B [[Контрацептив]]и за топикална употреба

## Наводи

G02
Ричард Гир

**Ричард Гир** (англиски: *Richard Gere*) - американски филмски глумец.
мини|Ричард Гир
## Животопис
Од 1991 до 1995 година, Ричард Гир бил оженет со манекенката Синди Крафорд, а во 2002 година стапил во брак со актерката Кери Ловел, но се развел во 2013 година, поради различниот животен стил. Од бракот со неа, Гир го добил синот Хомер Џејмс. Гир бил будист и се залагал за независност на Тибет.
мини|десно|Р. Гир на Светскиот економски форум во Давос, 2005&nbsp;г.
## Кариера
## Филмографија
* „Рајски денови“ (*Days of Heaven*, 1978)

## Наводи

Категорија:Американски глумци
Категорија:Живи луѓе
Категорија:Родени во 1949 година
Категорија:Американски филмски глумци
Категорија:Добитници на Златен глобус
Шапка од рибја кожа (роман)

**„Шапка од рибја кожа“** (српски: *Шешир од рибље коже: љубавна прича*) - роман на српскиот писател Милорад Павиќ. Првобитно, романот е објавен во 1996 година, од издавачката куќа „Драганиќ“ од Белград.

## Содржина
Романот се состои од 10 глави.
Аркадиј бил младо момче кое има страст кон читање и кон изработка на клучеви. Еден ден, по наговор на неговиот учител, тој се упатил на север, со намера да појде во царската ковачница на пари во Виминациум. Кога го преминал Дунав, Аркадиј разбрал дека го погрешил патот и повторно се вратил на спротивниот брег на реката. Притоа, тој сретнал една девојка, која го посоветувала, кога ќе појде на пазар, да ја купи првата работа што ќе му ја понудат. Утредента, Аркадиј купил дрвен клуч и тогаш повторно ја видел истата девојка, која носела празен кафез за птици. Девојката се викала Микаина и останала да живее со него. Таа умеела да ја гледа иднината и го научила како да ги краде туѓите сонови. Еднаш, додека таа спиела, Аркадиј ја бакнал во устата и го украл нејзиниот сон, а потоа го отворил кафезот и ги пуштил на слобода сите соништа што ги имала украдено таа.

Еден есенски ден, Аркадиј го продал дрвениот клуч, но кога се вратил дома, Микаина била исчезната. Во потрага по неа, тој стигнал во Виминациум, каде се вработил во ковачницата за пари. Во меѓувреме, тој се оженил и ја добил ќерката Флацила. Сепак, постојано се распрашувал за Микаина и, воден од разни гласови, го напуштил семејството во потрага по неа. Така, тој стигнал до еден храм, но се покажало дека Микаина не е таму. Повторно се вратил во Виминациум, но бидејќи ковачницата на пари повеќе не работела, Аркадиј се преселил со семејството во Стоби, а потоа повторно се вратил во Виминациум. Притоа, тој ковал монети со ликот на Микаина, надевајќи се дека така таа ќе дознае дека ја бара. Поминале многу години и Аркадиј наполнил 50 години, а еден ден, во неговиот дом пристигнал човек кој му донел едно клопче црвена волна.  Со текот на времето, тој се помирил дека нема да ја најде Микаина, но една ноќ почувствувал необична сила и кога влегол во собата на ќерка си, ја видел неа со косата на Микаина. Притоа, Флацила во дланките држела седум монети со ликот на Микаина.

## Наводи

Категорија:Дела на Милорад Павиќ
Категорија:Српски романи
Категорија:Книги од 1996 година
Мачки детективи

**„Мачки детективи“** (италијански: *Misteri coi baffi*) — циклус романи за деца на италијанските писатели Алесандро Гати и Давиде Моросиното. Серијалот е објавен на македонски јазик во издание на издавачката куќа Арс ламина - публикации од Скопје, како дел од едицијата „Бестселери за деца“.

## Содржина
Циклусот се состои од шест книги:
* Кој го грабна кралот на шпоретите?
* Крадец... отмен мачор
* Чудниот случај на исчезнатите колбаси
* Кој го наместо Жан Мусташ?
* Кој го украде златниот мачор?
* Голем напад на париската банка

## Наводи

Категорија:Мачки детективи
Категорија:Изданија на Арс ламина - публикации
Како ќе биде по смртта

**Како ќе биде по смртта** (чешки: *Jak bude po smrti*) — збирка раскази од чешкиот писател Ладислав Клима.
## Содржина
Во книгата се застапени седум раскази:
* Патувајќи до градот Д.
* Стотици, стотици жени
* Хелена Марна
* Славната Немезис
* Вистински настан што се случи во Постморталија
* Како ќе биде по смртта
* Чудна случка
## Изданија на македонски јазик
### Издание на „Бегемот“ од 2013 година
Книгата, издадена во склоп на библиотеката „Арс Магна“, има 151 страница, во мек повез, со обем од 18 сантиметри. Преводот од чешки јазик го направила Маргарета Карајанова, ликовното уредување го извршил Бојан Димитриевиќ, јазичната редакција е дело на Филип Димевски, а компјутерската обработка на текстот е извршена во „Бегемот“. Книгата е каталогизирана во НУБ „Св. Климент Охридски“, Скопје, со меѓународна ознака ISBN 978-608-4718-03-1. Книгата е испечатена во печатницата „Темпора веритас“ од Скопје. Издавањето на книгата било финансиски поддржано од Министерството за култура на Чешка Република.

## Наводи

Категорија:Дела на Ладислав Клима
Категорија:Чешки раскази
Категорија:Изданија на Бегемот
Категорија:Појавено во 2013 година во Македонија
Слава (празник)

мини|Ритуална свеќа и погача веднаш до иконата
**Слава** или **сведен** — обредно одбележување на одреден празничен ден поврзан со православен христијански календар, исто така може да биде обележување на името на светецот и оној кој го носи неговото име. Распространета е во  Србија, Црна Гора, Република Српска, Македонија, како и кај католички семејства во Бока Которска, Конавли, јужна Херцеговина, Далмација, во северна Албанија, како и кај муслиманските семејства во Босна и Херцеговина и Санџак, кај Горанците и Јањевците.

Славата е секогаш поврзана со денот на некој светец и може да биде домашна — крсна слава, именден — крсно име, или селска слава. Обредни елементи и дејствијата поврзани со слава се богати и укажуваат на зачуваните митолошки одлики на елементи од древната, паганска вера на Словените, пред сè на почитување на култот на предците.

## Историјат
мини|Запис на старо стабло од липа
Првите податоци за овој вид обичај се забележани уште во 11 век. Постојат повеќе истражувачки пристапи кои славата ја поврзуваат со време на прифаќање на христијанството, но и задржување на дел од прастарата словенска вера во сопствен пантеон и благо изедначување на ликовите и делата на христијанските светители со прастари божества и натприродни битија, како и обележување на култот на предците, но и славење на семејството и неговите вредности и одавање почит кон натприродното. Пренесување на славата од колено на колено пак укажува на грижата за очувување на традиционалните вредности и сеќавање на потеклото.

Се верува дека славата (светецот чија слава се слави) го штити семејството и домот. Славата се менувала само во посебни прилики, но и тогаш останувал завет за палење свеќи и одење во црква на претходната слава. Слава на населението или селото вообичаено се обележувала околу црквата, старите свети стебла запис, или на местата на кои се сметале свети и често биле обележувани со крст.

## Наводи

## Надворешни врски

Категорија:Христијански празници
Ема Стоун

**Емили Џин „Ема“ Стоун** (родена на 6 ноември 1988 г.) — американска глумица. Својата прва улога, таа ја играла во филмот *[[Кул Момци (филм)|Кул Момци]]* (2007). Во 2010, Стоун ја добила главната улога во комедијата *[[Лесна девојка (филм)|Лесна девојка]]*, за која добила номинација за Златен глобус за најдобра глумица во мјузикл или комедија. Таа исто така играла во романтичната комедија *[[Таа луда љубов (филм)|Таа луда љубов]]* (2011),  драмата *[[Слугинки (филм)|Слугинки]]* (2011), анимираниот филм *[[Крудс]]* (2013) како и во филмскиот серијал *[[Неверојатниот Спајдермен (филм од 2012)|Неверојатниот Спајдермен]]*  (2012, 2014) како *Гвен Стејси*.

Во 2014, Стоун играла главна улога во романтичната комедија *[[Магија на месечината]]* режирана од Вуди Ален и споредна улога во филмот *[[Човекот-птица (филм од 2014)|Човекот-птица]]* режиран од Алехандро Гонсалес Ињариту. Нејзината изведба во *Човекот-птица* и ги донела номинациите за наградите Оскар, Златен Глобус и БАФТА за најдобра глумица во споредна улога. На 11 ноември 2014, таа за првпат настапила на Бродвеј во мјузиклот *[[Кабаре (мјузикл)|Кабаре]]* и за својата изведба добила позитивни критики.

## Наводи

## Надворешни врски
* 

Категорија:Живи луѓе
Категорија:Родени во 1988 година
Категорија:Американски глумци
Категорија:Американски филмски глумци
Категорија:Добитници на Златен глобус
Основен суд Кратово

мини|десно|300п|Поглед на влезот на основниот суд во градот Кратово

**Основен суд Кратово** — суд со основна надлежност сместен во градот Кратово и го опфаќа подрачјето на општината Кратово.

Судот во Кратово ја извршува судската власт во прв степен во рамките на гореспоменатата општина. Основниот суд во Кратово одлучува за сите дела во прв степен по кривични дела и прекршоци извршени на подрачјето на општината Кратово.

## Историја

Основниот суд во Кратово е основан на 31 март 1945 година со донесувањето на Повелбата на Президиумот на АСНОМ за устројство на редовните судови во Македонија.

## Внатрешна организација

Основниот суд во Кратово располага со три судници. Судот се наоѓа на улицата „Јосиф Даскалов“ бб, сместен во центарот на градот. Зградата на судот се состои од три ката со приземје и подрумски дел.

Судот има ангажирано четири судии за решавање на предметите, од кои еден е претседател на судот и тројца судии.

## Галерија


Податотека:Основен суд во Кратово.JPG|Страничен поглед на судот
Податотека:Биста на Павел Шатев во Кратово.JPG|Биста на Павел Шатев пред самата судска зграда


## Поврзано

* Основни судови со основна надлежност во Македонија

## Наводи

## Надворешни врски

* 

Категорија:Судови во Македонија
Категорија:Згради и градби во Кратово
Црква „Св. Атанасиј“ - Зовиќ

**Свети Атанасиј** — црква во селото Зовиќ

## Местоположба
Црквата е сместена на врв од рид во непосредна близина на селото.

## Историја
Според своите архитектонски и ликовни крактеристики, црквата потекнува од поствизантиски период, односно од XVII век. Во поново време, со помош од месното население до црквата е изградена трпезарија, поставен е крст, а донесена е и електрична енергија.

## Архитектура
Градбата на црквата е еднокорабна со правоаголна основа и полукружна апсида на источната страна. Влезот е сместен на западната страна и над него има ниша со фреска којашто е во лоша состојба. Објектот е граден од камен и варов малтер, а прекриена е со кров од црвени ќерамиди.

Внатрешноста на црквата е зографисана. Иако црквата претрпела оштетувања низ годините, денес се сочувани вредни површини фрескоживопис, како што е претставата во олтарниот простор позната како Богородица со епитетот Платитера – Знамение од XVII век. Според иконографскиот тип, Богородица Знамение е облик на Богородица Ширшаја со молитвено издигнати раце. На сиво-сината заднина на фреската со бели грчки букви е испишан епитетот на Богородица. Претставата е работена според текстот на пророкот Исаија, според кој Богородица претставува отелотворение на црквата. Ваквата претстава на Богородица е значаен тематско-времеследен показател затоа што сведочи за присуството на пошироката сфера на византиската во постарата уметност.

Во дворот на црквата се наоѓа помошен објект.

## Галерија

Податотека:Икона на Св. Атанас во истоимената црква во Зовиќ.jpg|Икона на Свети Атанасиј
Податотека:Freska od Sv. Atanas vo Zovik 01.jpg|Фреска во црквата
Податотека:Freska od Sv. Atanas vo Zovik 06.jpg|Претстава на Богородица Знамение
Податотека:Freska od Sv. Atanas vo Zovik 05.jpg|Фреска со натпис
Податотека:Freska od Sv. Atanas vo Zovik 04.jpg|Фреска со крст
Податотека:Freska od Sv. Atanas vo Zovik 03.jpg|Претстава на Свети Никола
Податотека:Freska od Sv. Atanas vo Zovik 02.jpg|Претстава на Свети Василиј


## Поврзано
* Црква „Св. Никола“ - Зовиќ
* Зовиќ
* Преспанско-пелагониска епархија
* Битолско архијерејско намесништво
* Старавинска парохија

## Наводи

## Надворешни врски

Зовиќ
Фудбалска репрезентација на Колумбија

**Фудбалската репрезентација на Колумбија** ја претставува Колумбија на меѓународните фудбалски натпреварувања и е под контрола на Фудбалскиот сојуз на Колумбија.

Досега, Колумбија пет пати учествувала на Светските првенства, првпат на Светското првенство во 1962, каде завршиле како последни во групата. Најдобриот резултат го оствариле на последното првенство во 2014, каде стигнале до четвртфиналето.

Исто така, 19 пати учествувале на Континенталното првенство на Јужна Америка - Копа Америка и еднаш го освоиле во 2001 година.

## Историја
Репрезентацијата на Колумбија првиот официјален натпрвар го одиграла во 1938 година против репрезентацијата на Мексико. Првпат на светските првенства настапила во 1962, кога домаќин на првенството бил Чиле. На Светското првенство 1990 година одржано во Италија, за првпат успеале да ја минат првата фаза, но биле поразени од Камерун по продолжанија со 1-2. После три пропуштени светски првенства во 2002, 2006 и 2010 успеале да се квалификуваат за Светското првенство 2014 во Бразил, каде го направиле својот најдобар пласман пласирајќи се во четвртфиналето. Таму биле поразени од домаќнот на турнирот со 2-1, но во конечниот пласман го заземале 5. место.

Во 2003 година, Колумбија го имала својот единствен настап на Купот на Конфедерации каде завршиле на четврто место. Прво во полуфиналето ги победил Камерун а после тоа натпреварот за третото место донел повеќе спортска среќа на репрезентацијата на Турција.

Досега, репрезентацијата на Колумбија учествувала 19 пати на Континенталното првенство на Јужна Америка - Копа Америка. Најдобриот резултат го оствариле во 2001 година на домашен терен, кога за прв и досега единствен пат станале шампиони. Во финалето ја совалдале репрезентацијата на Мексико со 1-0 со голот на Иван Кордоба во 65-тата минута.

Трипати учествувале на *КОНКАКАФ Голд купот*, а најдобар резултат им е финалето од 2000 година, каде биле поразени од Канада.

## Настапи на големите турнири
#### Настапи на Светските првенства

#### Копа Америка

#### Куп на Конфедерации

## Титули
* ** [[Копа Америка]]** (1) : Колумбија 2001

## Играчи
### Моментален состав
Објавен на 4 септември 2015.


|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

### Статистика на играчите
Последен пат ажурирано на 4 септември 2015.

#### Список на играчи со најмногу настапи

#### Список на играчи со најмногу постигнати голови

### Галерија на слики од репрезентативци

Valderrama2010.JPG|Карлос Валдерама
Tinoasprillaandme.png|Фаустино Асприлја
Ivan Cordoba - Inter Mailand (1).jpg|Иван Кордоба
Radamel Falcao.jpg|Радамел Фалкао
Cuadrado Cropped.jpg|Хуан Квадрадо
James Rodríguez 1.jpg|Хамес Родригес


## Надворешни врски
* Официјална страна на Фудбалскиот сојуз на Колумбија 
* Архива на RSSSF

## Наводи

Колумбија
Бојан (роман)

**„Бојан“** — роман за деца и младинци од македонскиот писател Глигор Поповски.

## Содржина
Книгата содржи 27 глави, распоредени во два дела:

*Јужен ветер*
* I Обичен ден
* II Дедо Иван
* III Снегот не запира
* IV Волци
* V Кротка
* VI Страшна ноќ
* VII Пушка
* VIII Пламен над Гола Глава
* IX Болест
* X Јужен ветар
* XI Најубавиот пролетен ден

*Орелска Чука*
* I Што бара шумарот
* II Луѓе од градот
* III Денко
* IV Кај дедо Иван
* V Малата Ирена
* VI Побратимство
* VII Елена
* VIII Ајдучки гроб
* IX Одење по кучето
* X Невреме
* XI Збогување со дедо Иван
* XII Орелска Чука
* XIII Еднаш во годината е Илинден
* XIV Телеграма
* XV На Орелска Чука - по вторпат
* XVI Жолтеат нежните јасики

Во романот се опишани доживувањата на детето Бојан за време на неговиот престој во планинската колиба на дедо му Димо. Откако го испратил својот дедо во селото, Бојан останал сам во колибата грижејќи се за стоката. Притоа, тој се спријателил со старецот, дедо Иван кој живеел сам во неговата планинска колиба. Кога зафатило големо невреме, Бојан спасил една повредена срна, а се грижел и за јагнето чија мајка во меѓувреме умрела. Набргу, колибата ја нападнале волците, кои го растргнале кучето Караман, но Бојан пронашол стара пушка и така ги растерал. Потоа, тој се разболел, но по неколку дена, во колибата пристигнале дедо му и татко му кои го пронашле веќе исцрпениот Бојан.

Пролетта, во селото дошле двајца учени луѓе од Скопје, а Бојан се пријателил со детето Денко. Еднаш, тие го спасиле девојчето Иринка, кое за малку ќе се удавело. По некое време во селото пристигнало и девојчето Елена во кое се вљубил Бојан. Набргу се случиле немили настани: од удар на гром загинале две овчарчиња, а потоа Бојан морал да се раздели со дедо Иван, кој се разболел и го однеле во градот. Еден ден, Бојан и Денко се искачиле на карпестиот врв Орелска Чука, а Елена му се налутила на Бојан зашто не ја зеле со неа. Поради некои итни работи, учените луѓе морале да се вратат во градот, така што Бојан не стигнал да се поздрави со Елена. Сепак, таа му оставила писменце во кое жалела за лошиот однос кон него. Од жал за неа, Бојан по вторпат, овојпат сам, се искачил на Орелска Чука. Кон крајот на летото, тој добил писмо и фотографија од Елена, а потоа, со тешко срце морал да ја напушти планината и да се врати во градот.

## Изданија
### Издание на „Детска радост“ од 2004 година
Книгата, објавена од Редакцијата „Детска радост“ при издавачката куќа „Просветно дело“ АД Скопје, како дел од библиотеката „Лектирни изданија“, има обем од 262 страници. Таа е испечатена во печатницата „Напредок“ од Тетово, во формат од 20 сантиметри, со мек повез. Книгата е каталогизирана во Народната и универзитетска библиотека „Св. Климент Охридски“, Скопје и ја носи меѓународната ознака ISBN 9989-30-477-7. Дизајнот и графичкото уредување се дело на Жарко Туниќ, а лектурата и коректурата ги извршила Кате Ноневска.

## Наводи

Категорија:Дела на Глигор Поповски
Категорија:Изданија на Детска радост
Категорија:Романи за деца
Категорија:Македонски романи